Up-293/04
Natisni
Opravilna št.:
Up-293/04
Datum odločitve:
8. 6. 2004
ECLI:
ECLI:SI:USRS:2004:Up.293.04
Akt:
Ustavna pritožba A. A. zoper sklep Višjega sodišča v Kopru št.

Kp 89/2003 z dne 5. 3. 2003 v zvezi s sklepom Okrajnega sodišča v Kopru št. K 138/2002 z dne 20. 1. 2003
Izrek:
Ustavna pritožba A. A. zoper sklep Višjega sodišča v Kopru št.

Kp 89/2003 z dne 5. 3. 2003 v zvezi s sklepom Okrajnega sodišča v Kopru št. K 138/2002 z dne 20. 1. 2003 se zavrže.
Evidenčni stavek:
Ker je pritožnik vložil ustavno pritožbo po preteku 60 dni od vročitve sklepa Višjega sodišča, procesna predpostavka pravočasnosti ni podana. Zato je Ustavno sodišče ustavno pritožbo zavrglo.
Geslo:
1.4.52.6 - Ustavno sodstvo - Postopek - Procesne predpostavke v postopku ustavne pritožbe - Rok za vložitev ustavne pritožbe.

1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
Pravna podlaga:
Člen 55.1.1, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
28. 4. 2004
Vrsta odločitve:
sklep
Vrsta rešitve:
zavrženje
Dokument:
US23557
Up-293/04 - 5
8. 6. 2004
SKLEP
Ustavno sodišče je v postopku za preizkus ustavne pritožbe A. A. iz Ž. na seji senata dne 25. maja 2004 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba A. A. zoper sklep Višjega sodišča v Kopru št.
Kp 89/2003 z dne 5. 3. 2003 v zvezi s sklepom Okrajnega sodišča v Kopru št. K 138/2002 z dne 20. 1. 2003 se zavrže.
Obrazložitev
1. Pritožnik je dne 26. 4. 2004 vložil ustavno pritožbo zoper pravnomočen sklep, naveden v izreku, s katerim je sodišče zavrglo tožbo zasebnega tožilca. Predlagal je zadržanje izpodbijanih sklepov.
2. Po prvem odstavku 52. člena Zakona o Ustavnem sodišču (v nadaljevanju ZUstS) se ustavna pritožba vloži v 60 dneh od vročitve posamičnega akta, zoper katerega je mogoča ustavna pritožba.
3. Kdaj mu je bil vročen izpodbijani sklep Višjega sodišča, pritožnik ne navaja. Iz dejstva (ki je razvidno iz priloženega sklepa Višjega sodišča v Kopru št. Kp 275/2003 z dne 7. 4. 2004), da je dne 22. 4. 2003 Okrajno sodišče v Kopru s sklepom št. K 138/2002 kot nedovoljeno zavrglo njegovo pritožbo zoper izpodbijani sklep Višjega sodišča, izhaja, da se je pritožnik z izpodbijanim sklepom seznanil najkasneje tega dne. Iz tega je mogoče sklepati, da je bil izpodbijani sklep Višjega sodišča v Kopru št. Kp 89/2003 z dne 5. 3. 2003 pritožniku vročen pred 22. 4. 2003 oziroma najkasneje tega dne. Ustavna pritožba, vložena dne 26. 4. 2004, je torej očitno vložena po poteku roka 60 dni. Roka za vložitev ustavne pritožbe si pritožnik z vložitvijo nedovoljenega pravnega sredstva (pritožbe zoper izpodbijani pravnomočni sklep) ne more varovati. Glede na navedeno je Ustavno sodišče ustavno pritožbo kot prepozno zavrglo, ne da bi se spuščalo v obstoj drugih procesnih predpostavk za njeno obravnavo.
4. Senat Ustavnega sodišča je sprejel ta sklep na podlagi prve alineje prvega odstavka 55. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 popr.) v sestavi: predsednik senata dr. Zvonko Fišer ter člana dr. Ciril Ribičič in dr. Mirjam Škrk. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednik senata
dr. Zvonko Fišer